पाएं अपने शहर की ताज़ा ख़बरें और फ्री ई-पेपरडाउनलोड करें
दुनिया आज कोरोना वायरस से लड़ रही है। भारत जैसा विशाल देश भी लड़खड़ाते हुए इससे जूझ रहा है। मगर ऐसा पहली बार नहीं हुआ है। करीब 104 साल पहले भी स्पेनिश फ्लू नाम की महामारी ने दुनिया में इतने लोगों की जान ले ली कि आज तक उनकी सही गिनती नहीं हो सकी है।
तब दुनिया की आबादी करीब 180 करोड़ थी। दो साल के भीतर इनमें से करीब 60 करोड़ लोग वायरस की चपेट में आ गए। यानी दुनिया का हर तीसरा शख्स स्पेनिश फ्लू से बीमार हुआ था। अलग-अलग अनुमानों के मुताबिक 1.74 करोड़ से 5 करोड़ लोगों को जान गंवानी पड़ी। दुनिया में आज की आबादी से तुलना करें यह करीब 20 करोड़ लोगों की मौत के बराबर है।
भारत में स्पेनिश फ्लू को बॉम्बे फ्लू या बॉम्बे फीवर के नाम से जाना गया। इससे 1 करोड़ से लेकर 2 करोड़ लोगों की मौत हुई थी। यह किसी एक देश में स्पेनिश फ्लू से मरने वालों की सबसे ज्यादा संख्या थी।
तो आइए स्पेनिश फ्लू को तस्वीरों और ग्राफिक्स से समझते हैं। सबसे पहले फ्लू के इस H1N1 स्ट्रेन से बचने के लिए उस दौर के अनोखे तरीके...
जानलेवा दूसरी लहर, तीन महीनों में 80% संक्रमण और मौत
यूं तो स्पेनिश फ्लू का प्रकोप करीब दो साल तक चलता रहा, लेकिन 1918 के आखिरी तीन महीने सबसे ज्यादा जानलेवा थे। माना जाता है कि पहले विश्वयुद्ध के दौरान सैनिकों की आवाजाही की वजह से फ्लू के वायरस में हुए म्यूटेशन के चलते ऐसा हुआ। स्पेनिश फ्लू से संक्रमित होने और जान गंवाने के 80% मामले इन्हीं तीन महीनों के दौरान हुए।
युद्ध में घिरी थी दुनिया, सिर्फ स्पेन से ही खबरें आती थीं इसलिए नाम पड़ा स्पेनिश फ्लू
20वीं सदी की सबसे बड़ी महामारी का नाम भले ही स्पेनिश फ्लू था, मगर स्पेन से शुरू नहीं थी।
दरअसल, तब पूरा यूरोप पहले विश्वयुद्ध में उलझा था। स्पेन अकेला ऐसा प्रमुख यूरोपीय देश था जो इस दौरान तटस्थ था।
युद्ध कर रहे दोनों खेमे, अलाइड और सेंट्रल पावर के देशों में फ्लू की खबरों को सेंसर कर दिया गया ताकि सैनिकों का जोश बना रहे।
वहीं, स्पेन का मीडिया स्वतंत्र था। मई 1918 में महामारी की खबर मेड्रिड में सुर्खी बनी।
ब्लैक आउट से गुजर रहे देशों में स्पेन के अखबारों में छप रही खबरों से ही महामारी का पता चल रहा था, इसलिए ही इसे स्पेनिश फ्लू कहा जाने लगा। उधर. स्पेन के लोगों का मानना था कि वायरस फ्रांस से फैला है, इसलिए वे इसे फ्रेंच फ्लू कहते थे।
कहां से शुरू हुआ पता नहीं, पहला मामला अमेरिका में मिला
स्पेनिश फ्लू कहां से शुरू हुआ? अब तक इसका कोई मजबूत जवाब नहीं मिला है। अलग-अलग दावों के मुताबिक फ्रांस, चीन और ब्रिटेन के अलावा अमेरिका को भी इसका जन्मस्थान माना जाता है। हां, यह ऐतिहासिक तथ्य कि स्पेनिश फ्लू का पहला मामला अमेरिका के कैनसास प्रांत के फोर्ट राइली की सैन्य छावनी में 04 मार्च, 1918 को मिला था।
स्पेनिश फ्लू को लेकर लापरवाही और सावधानी के दो किस्से
1. स्पेनिश फ्लू के बीच ही फिलाडेल्फिया में लिबर्टी लोन परेड हुई। इस परेड ने पूरे शहर में ऐसे फ्लू का प्राकोप फैलाया कि संभलना मुश्किल हो गया। फिलाडेल्फिया के पब्लिक हेल्थ डायरेक्टर बिल्मर क्रूसन ने लोगों को भरोसा दिया कि सैनिकों को सामान्य मौसमी फ्लू है और इसे आम लोगों तक पहुंचने से पहले ही कंट्रोल कर लिया जाएगा। 28 सितंबर 1918 को देशभक्ति से ओतप्रोत सैनिकों, बॉय स्काउट्स, बैंड और स्थानीय कलाकारों की 2 मील लंबी परेड निकली। पूरा रास्ता देखने वाले लोगों से भरा था।
इस परेड के 72 घंटे बाद ही फिलाडेल्फिया के सभी 31 अस्पताल मरीजों से भर गए और एक सप्ताह के भीतर 26,00 लोगों की मौत हो गई। ग्लोबल फ्लू एंड यूः ए हिस्ट्री ऑफ इंफ्लूएंजा नाम की किताब लिखने वाले जार्ड डेनर का कहना था-फिलाडेल्फिया लोन परेड ने आग में पेट्रोल डाल दिया।
2. अमेरिकी शहर सेंट लूइस में पब्लिक हेल्थ सर्विसेस ने जबरदस्त काम किया। किसी केस मिलने से पहले ही शहर के हेल्थ कमिश्नर डॉ. मैक्स स्टार्कलॉफ ने स्थानीय डॉक्टरों को हाई अलर्ट कर दिया। उन्होंने सेंट लुईस पोस्ट डिस्पैच में भीड़ से बचने का महत्व बताने के लिए लेख भी लिखे।
जैसे ही सेंट लुईस के करीब सेना के एक बैरक में स्पेनिश फ्लू फैला, डॉ. स्टार्कलॉफ ने बिना समय गंवाए स्कूल, सिनेमा घर, थियेटर, पूल हॉल बंद करा दिए। लोगों के जमा होने पर पाबंदी लगा दी। कारोबारियों ने उन पर बहुत दबाव बनाया मगर वे माने नहीं। संक्रमण जब फैलने लगा तो वॉलेंटियर नर्सों मे लोगों का घर पर ही इलाज शुरू कर दिया। आखिर केसों बढ़ने का कर्व फ्लैट हो गया।
तब N-95 मास्क की जगह गॉज से बनते थे मास्क
1918 में आज के N95 जैसे मास्क नहीं थे। तब सर्जिकल मास्क गॉज से बनते थे और लोग इन्हें ही स्पेनिश फ्लू से बचने में इस्तेमाल कर रहे थे। मगर बीमारी से बचने के लिए तमाम प्रयोग भी किए जा रहे थे।
मास्क के खिलाफ तर्क
भारत में स्पेनिश फ्लू : भारतीय अफसरों वाले शहरों में 15% कम मौत
भारत में स्पेनिश फ्लू ब्रिटिश सेना में तैनात भारतीय सैनिकों के साथ मुंबई पहुंचा। तब 1918 की मई थी। फ्लू फैल रहा था, मगर ब्रिटिश अधिकारी चुप थे। धीरे-धीरे भारतीय अखबारों में खबरें छपना शुरू हुईं कि शहरों की श्मशान भूमि में रोज 150-200 शव पहुंच रहे थे। दो साल के भीतर एक से दो करोड़ भारतीयों की जान जा चुकी थी। यह पूरी आबादी का 6% था।
मौजूदा कोरोना की तरह स्पेनिश फ्लू की पहली लहर कमजोर थी, मगर सितंबर 1918 में आई दूसरी लहर उत्तर भारत से श्रीलंका तक जा पहुंची। 1200 शहर और नगरों के डाटा बताता कि जिन शहरों या नगरों में भारतीय डिस्ट्रिक्ट अफसर तैनात थे वहां की मृत्युदर ब्रिटिश डिस्ट्रिक्ट अफसरों के मुकाबले 15% कम थी।
आखिर खत्म कैसे हुआ स्पेनिश फ्लू?
विशेषज्ञों का कहना है कि स्पेनिश फ्लू कभी खत्म नहीं हुआ। दुनिया के हर तीसरे शख्स को बीमार करने के बाद स्पेनिश फ्लू का H1N1 स्ट्रेन ही बर्ड फ्लू या स्वाइन फ्लू के साथ मिलकर महामारी के नए स्ट्रेन बनाता रहता है। 1957, 1968 और 2009 में यही हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva mag_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hne_Deva hin_Deva hne_Deva awa_Deva hin_Deva hin_Deva mag_Deva hin_Deva zho_Hant eng_Latn